Հայաստանում Ճապոնիայի արտակարգ և լիազոր դեսպան Էյջի Տագուչին մեր երկրում, հավանաբար, նոր մարդ է և այնքան էլ հստակ չի կողմնորոշվում քաղաքական խայտաբղետ ներկապնակում ընտրություն կատարելիս: Այնպես որ առանձնապես մեծ զարմանք ապրելու կարիք չկա, որ նա այսօր ընդունել է Հայ ազգային կոնգրեսի փոխնախագահ Լևոն Զուրաբյանին ու կուսակցության արտաքին հարաբերությունների հանձնաժողովի նախագահ Վլադիմիր Կարապետյանին: Այդ առիթով տարածված հաղորդագրության մեջ ասվում է, որ հանդիպման ընթացքում քննարկվել են տարածաշրջանում ստեղծված նոր աշխարհաքաղաքական իրողությունները և այդ համատեքստում Լեռնային Ղարաբաղի խնդրի ներկա վիճակը, ինչպես նաև Հայաստանի ներքին քաղաքական ու տնտեսական զարգացումներին վերաբերվող հարցեր: